โตโยต้า มอเตอร์ ประเทศไทย

บริษัท โตโยต้า มอเตอร์ ประเทศไทย จำกัด (Toyota Motor Thailand Co., Ltd.; TMT) เป็นบริษัทในเครือของโตโยต้า มอเตอร์ คอร์ปอเรชัน ในประเทศไทยซึ่งก่อตั้งขึ้นเมื่อวันที่ 5 ตุลาคม พ.ศ. 2505 ณ อำเภอพระประแดง จังหวัดสมุทรปราการ ในปี พ.ศ. 2522 โตโยต้าเริ่มผลิตชิ้นส่วนตัวถังในประเทศไทย ในปี พ.ศ. 2532 บริษัทเริ่มต้นการผลิตเครื่องยนต์และควบคุมการผลิตรถยนต์โตโยต้าในประเทศไทย และจัดหารถยนต์ให้กับตัวแทนจำหน่ายอย่างเป็นทางการทั่วประเทศไทย ตลาดส่งออกหลักของบริษัทคือภูมิภาคอาเซียนและโอเชียเนีย แต่โตโยต้า มอเตอร์ ประเทศไทย ยังส่งออกรถยนต์ไปยังส่วนต่าง ๆ ของโลกด้วย โดยเฉพาะโตโยต้า ไฮลักซ์ วีโก้ ในเดือนเมษายน พ.ศ. 2559 มีตัวแทนจำหน่ายโตโยต้าอย่างเป็นทางการ 150 แห่ง โดยมีโชว์รูม 450 แห่งที่ได้รับการรับรองจากโตโยต้า มอเตอร์ ประเทศไทย

**การดำเนินงาน**
ณ เดือนกรกฎาคม ค.ศ. 2016 บริษัทมีพนักงาน 16,477 คนในโรงงานในไทย บริษัทมีโรงงาน 3 แห่ง ใน 2 จังหวัด  โรงงานในพื้นที่สำโรง จังหวัดสมุทรปราการ ผลิตรถกระบะและรถเพื่อการพาณิชย์ และโรงงานสองแห่งในจังหวัดฉะเชิงเทรา ผลิตรถยนต์นั่งส่วนบุคคล โรงงานทั้งสามแห่งมีกำลังการผลิตรวมกันสูงสุด 760,000 คันต่อปี
ในปี ค.ศ. 1988 บริษัทได้จัดตั้งบริษัทร่วมทุนกับโตโยต้า ออโต้ บอดี้ เรียกว่า โตโยต้า ออโต้ เวิร์ค (ชื่อเดิม: ไทย ออโต้ เวิร์ค) กิจการมุ่งเน้นไปที่การผลิตรถตู้ไฮเอซ โตโยต้า ออโต้ บอดี้ ถือหุ้น 63% บริษัทมีโรงงานอีกแห่งในจังหวัดสมุทรปราการ คือ โรงงานเทพารักษ์

**รุ่นรถ**
2021 Yaris Ativ Sport Premium รุ่นผลิตในประเทศไทย

**ผลิตในประเทศ**

**โรงงานฉะเชิงเทรา (Gateway)**
 โตโยต้า ยาริส เอทีฟ (พ.ศ. 2560–ปัจจุบัน, รุ่นตลาดส่งออกในชื่อ โตโยต้า วีออส)- โตโยต้า ยาริส (พ.ศ. 2549–ปัจจุบัน)- โตโยต้า โคโรลล่า อัลติส (พ.ศ. 2544–ปัจจุบัน)- โตโยต้า โคโรลล่า อัลติส ครอส (พ.ศ. 2563–ปัจจุบัน)- โตโยต้า คัมรี่ (พ.ศ. 2542–ปัจจุบัน)

**โรงงานในพื้นที่สำโรง**
 โตโยต้า ไฮลักซ์ (พ.ศ. 2518–ปัจจุบัน)
** โตโยต้า ไฮลักซ์ แชมป์ (พ.ศ. 2566–ปัจจุบัน)- โตโยต้า ฟอร์จูนเนอร์ (พ.ศ. 2548–ปัจจุบัน)

**โรงงานเทพารักษ์ (Toyota Auto Works venture)**
 โตโยต้า คอมมิวเตอร์ (พ.ศ. 2543–ปัจจุบัน)- โตโยต้า ไฮเอซ (พ.ศ. 2535–ปัจจุบัน)

**โรงงานบ้านโพธิ์**
 โตโยต้า ไฮลักซ์ วีโก้/วีโก้แชมป์/รีโว่ (พ.ศ. 2550–ปัจจุบัน)

**นำเข้า**
 Toyota Innova (พ.ศ. 2548–ปัจจุบัน; ผลิตจากโรงงาน PT Toyota-Astra Motor (TMMIN) ประเทศอินโดนีเซีย)- Toyota Alphard (พ.ศ. 2550–ปัจจุบัน; ผลิตจากโรงงาน Toyota Auto Body, มิเอะ ประเทศญี่ปุ่น)- Toyota Coaster (พ.ศ. 2554–ปัจจุบัน; ผลิตจากโรงงาน Toyota Auto Body ประเทศญี่ปุ่น)- Toyota Vellfire (พ.ศ. 2558–ปัจจุบัน; ผลิตจากโรงงาน Toyota Auto Body, มิเอะ ประเทศญี่ปุ่น)- Toyota Majesty (พ.ศ. 2562–ปัจจุบัน; ผลิตจากโรงงาน Toyota Auto Body, มิเอะ ประเทศญี่ปุ่น)- Toyota GR Supra (พ.ศ. 2562–ปัจจุบัน; ผลิตจากโรงงาน มักนาสไตร์ ประเทศออสเตรีย)- Toyota Veloz (พ.ศ. 2565–ปัจจุบัน; ผลิตจากโรงงาน PT Toyota-Astra Motor (TMMIN) ประเทศอินโดนีเซีย)- Toyota GR 86 (พ.ศ. 2565–ปัจจุบัน; ผลิตจากโรงงาน Subaru Corp. Gunma Plant ประเทศญี่ปุ่น / ผลิตพร้อมกับ Subaru BRZ)- Toyota bZ4X (พ.ศ. 2565–ปัจจุบัน; ผลิตจากโรงงาน Motomachi plant ประเทศญี่ปุ่น)- Toyota Innova Zenix (พ.ศ. 2566–ปัจจุบัน; ผลิตจากโรงงาน PT Toyota-Astra Motor (TMMIN) ประเทศอินโดนีเซีย)- Toyota GR Corolla ("GR-DAT" - พ.ศ. 2567–ปัจจุบัน; ผลิตจากโรงงาน Motomachi plant ประเทศญี่ปุ่น)- Toyota GR Yaris ("GR-DAT" - พ.ศ. 2567–ปัจจุบัน; ผลิตจากโรงงาน Motomachi plant ประเทศญี่ปุ่น)

**รถรุ่นในอดีต**

**ผลิตในประเทศ**
 โตโยต้า โคโรลล่า (พ.ศ. 2515–2544)- Toyopet Tiara/โตโยต้า โคโรน่า (พ.ศ. 2507–2542)- โตโยต้า คราวน์ (พ.ศ. 2513–2538)- โตโยต้า ไฮลักซ์ สปอร์ต ไรเดอร์ (พ.ศ. 2541–2547)- โตโยต้า พริอุส (พ.ศ. 2553–2558)- โตโยต้า โซลูน่า (พ.ศ. 2539–2546)- โตโยต้า สเตาท์ (พ.ศ. 2507–2518)- โตโยต้า วิช (พ.ศ. 2546–2552)- โตโยต้า เวนทูรี่ (พ.ศ. 2548–2562)- ไดฮัตสุ ชาเรด (พ.ศ. 2554–2556, เฉพาะส่งออก)- โตโยต้า วีออส (ตลาดในประเทศ, พ.ศ. 2545–2565)- โตโยต้า ซี-เอชอาร์ (พ.ศ. 2561–2566)

**นำเข้า**
 ผลิตจากโรงงาน PT Toyota-Astra Motor (TMMIN) ประเทศอินโดนีเซีย
** โตโยต้า อแวนซ่า
** โตโยต้า เซียนต้า- ผลิตจากโรงงานในประเทศญี่ปุ่น
** โตโยต้า คราวน์
** โตโยต้า แลนด์ ครุยเซอร์
** โตโยต้า พริอุส
** โตโยต้า พริเวีย
** โตโยต้า ราฟโฟร์
** โตโยต้า จีอาร์ โคโรลล่า (รุ่น 6 MT; จำกัดการนำเข้า 9 คัน)
** โตโยต้า จีอาร์ ยาริส (รุ่น 6 MT; จำกัดการนำเข้า 70 คัน)

**ยอดขาย**
โตโยต้าประกาศยอดขายสูงสุดเป็นประวัติการณ์ในไทยในปี 2012 ที่ 516,086 คัน เพิ่มขึ้นร้อยละ 78 จากปี 2011 ยอดขายลดลงร้อยละ 13.7 เป็น 445,464 คันในปี 2013 และลดลงร้อยละ 26.6 เป็น 327,027 คันในปี 2014 ในปี 2015 บริษัทมียอดขายจำนวน 266,005 คัน ลดลง 18.7 % ยอดขายในช่วง 5 เดือนแรกของปี 2559 มีทั้งหมด 87,115 คัน ลดลง 13.4 % จากช่วงเดียวกันของปี 2558 บริษัทคาดการณ์ว่ายอดขายทั้งปี 2016 จะลดลง 9.8 % จากปี 2558 เป็น 240,000 คัน ซึ่งเป็นปีที่สี่ติดต่อกันที่ยอดขายลดลง
ประเทศไทยมีรถยนต์จดทะเบียนใหม่ 1,007,552 คันในปี 2019 ลดลงร้อยละ 3.3 เมื่อเทียบปีต่อปี โตโยต้าเพิ่มส่วนแบ่งการตลาดในไทยในปี 2019 เป็น 33 เปอร์เซ็นต์ เพิ่มขึ้น 2.8%

**รางวัล**

**อ้างอิง**

**แหล่งข้อมูลอื่น**
หมวดหมู่:บริษัทของไทย
หมวดหมู่:บริษัทผู้ผลิตรถยนต์ในประเทศไทย
หมวดหมู่:โตโยต้า
หมวดหมู่:บริษัทที่ก่อตั้งในปี พ.ศ. 2505